เรื่องร้องเรียน (สะพาน,ความปลอดภัย,ถนน,จราจร) วันที่ 2022-10-07 01:32:15 — แขวงบางโคล่ เขตบางคอแหลม กรุงเทพมหานคร
เนื่องจากมีการก่อสร้างทางด่วนที่ติดกับสะพานพระรามเก้าและสวนสาธารณะส่วนหนึ่งซึ่งเป็นส่วนของลานจอดรถได้ถูกปิดไปเพื่อใช้ในการก่อสร้างเป็นระยะเวลาหนึ่งแล้ว
ผู้ที่มาออกกำลังกายที่สวนจึงมีที่จอดรถให้จำนวนที่จำกัดมาก ทำให้ผู้ออกกำลังกายส่วนใหญ่ต้องนำรถไปจอดที่ฝั่งตรงข้ามคือ โฮมโปรพระรามสาม หรือที่ ศูนย์บีเอ็มพระรามสาม และต้องพยายามข้ามถนนมาเพื่อมาออกกำลังกาย
เวลาส่วนใหญ่จะเป็นช่วงที่มีรถเยอะมาก ทำให้มีความอันตรายมากเวลาข้ามถนนจากฝั่งโฮมโปรมาที่สวน
ส่วนขากลับ ต้องเดินขึ้นสะพานลอยซึ่งไกลออกไปมากและสะพานมีความชันมาก ผู้ออกกำลังกายส่วนใหญ่รวมถึงพ่อผมด้วย อายุเฉลี่ย 50-80 ปี เดินขึ้นสะพานลอยเนื่องจากข้ามถนนกับความเร็วของรถที่วิ่งเข้ามาไม่ไหว มันอันตรายมาก แต่ตอนนี้เริ่มมีปัญหาเรื่องหัวเข่าอักเสบกันแล้วเพราะต้องข้ามสะพานลอย 

จึงอยากขอร้องให้ท่านพิจารณาสร้างไฟจราจรเพื่อให้ผู้ใช้บริการสวนสามารถข้ามถนนไปมาได้ และจะเป็นประโยช์นอย่างมากต่อสาธารณะและคนที่ต้องการข้ามไปมาระหว่างสองฝั่งถนนครับ

จึงเรียนมาเพื่อทราบและโปรดพิจารณา